नई दिल्ली। बजट सत्र के दौरान राज्य सभा में नोएडा के फर्जी एनकाउंटर मुद्दे पर हंगामा हुआ। समाजवादी पार्टी के सांसद सुरेंद्र नागर ने इस मुद्दे पर राज्यसभा के स्थगन प्रस्ताव का नोटिस दिया था। सांसद, सभापति के वेल तक पहुंच गए और हंगामा करने लगे। बता दें कि घायल जितेंद्र सेक्टर 122 में स्थिति पार्थला गांव में जिम चलाता है, उसका कोई भी क्रिमिनल रिकॉर्ड नहीं है। परिवार वालों का कहना है कि गोली गले में लगी है और रीढ़ की हड्डी में अटक गई है। घटना के वक्त जिम वाले दोस्त भी थे। दावा किया जा रहा है कि उन्हें पुलिस ने गायब कर दिया है।मामले पर हंगामे के कारण सभापति वैंकेया नायडू ने 2 बजे तक के लिए राज्यसभा स्थगित कर दी। वहीं राज्य सभा में आज राष्ट्रपति रामनाथ कोविंद के अभिभाषण पर धन्यवाद प्रस्ताव पर चर्चा होगी। चर्चा की शुरुआत भारतीय जनता पार्टी के राष्ट्रीय अध्यक्ष और राज्य सभा सांसद अमित शाह ने किया। यह उनका पहला भाषण रहा।